Διοίκηση 2ης Υγειονομικής Περιφέρειας Πειραιώς και Αιγαίου ¦ 1η Τοπική Ομάδα Υγείας Κω

Δ/νση: Ασκληπιού 43, Πλατάνι, 853 00 – Κως ¦ Τηλ.: 2242047372 ¦ Email: [tomy1kos@2dype.gr](mailto:tomy1kos@2dype.gr)

Πληροφορίες: Νέσκες Αντώνιος

|  |  |
| --- | --- |
|  | Βαθμός Ασφαλείας: Αδιαβάθμητο |
|  | Βαθμός Προτεραιότητας: Κοινό |
|  | Κως, 15 Μαΐου 2019 |
|  | Αρ. Πρωτ.: 176 |
|  | **ΠΡΟΣ:** |
|  | Ενδιαφερόμενους προμηθευτές |
|  |  |
| **Θέμα:**  **Πρόσκληση υποβολής προσφορών για προμήθεια****, εγκατάσταση και συντήρηση κλιματιστικών** | |

Σας προσκαλούμε όπως μας στείλετε προσφορά για την **προμήθεια, εγκατάσταση, παράδοση σε πλήρη λειτουργία (με ηλεκτρολογικές, υδραυλικές και ψυκτικές συνδέσεις) και συντήρηση κλιματιστικών**, που αφορά τις ανάγκες της 1ης Τ.ΟΜ.Υ. Κω.

Παρακαλούμε όπως μας αποστείλετε τις προσφορές σας **μέχρι τη Δευτέρα 20/05/2019 και ώρα 13:00 μ.μ.**

Ακολουθεί **η τεχνική περιγραφή** με τα υπό προμήθεια είδη και τις υπηρεσίες.

Ευχαριστούμε εκ των προτέρων για τη συνεργασία.

**Υποσημείωση:**

Α. Είναι απολύτως απαραίτητη η αναφορά στο Παρατηρητήριο Τιμών Προμηθειών Υγείας για τα προσφερόμενα είδη, ώστε να γίνει απρόσκοπτα η διαδικασία πληρωμής.

1. Σε περίπτωση που τα προσφερόμενα είδη αντιστοιχούν πλήρως στο Παρατηρητήριο Τιμών Προμηθειών Υγείας, οι τιμές τους θα πρέπει να είναι χαμηλότερες των τιμών του Παρατηρητηρίου και παρακαλούμε όπως αναγραφεί στο τέλος της προσφοράς το εξής: «Τα ανωτέρω προσφερόμενα είδη αντιστοιχούν πλήρως στο Παρατηρητήριο Τιμών Προμηθειών Υγείας».
2. Σε περίπτωση που τα προσφερόμενα είδη **δεν** αντιστοιχούν πλήρως στο Παρατηρητήριο Τιμών Προμηθειών Υγείας, παρακαλούμε όπως αναγραφεί στο τέλος της προσφοράς το εξής: «Τα ανωτέρω προσφερόμενα είδη δεν αντιστοιχούν πλήρως στο Παρατηρητήριο Τιμών Προμηθειών Υγείας».

Β. Απαραίτητη έγγραφο με την προσφορά: υπεύθυνη δήλωση, που θα αναγράφει ότι «τα προσφερόμενα είδη πληρούν όλες τις προδιαγραφές της τεχνικής περιγραφής της υπ’ αρ.πρωτ. 176\_2019 συγκεκριμένης πρόσκλησης».

|  |
| --- |
| Τιμολέων Κουτσουράδης |
|  |
|  |
|  |
| Ιατρός Παθολόγος |
| Συντονιστής 1ης Τ.ΟΜ.Υ. Κω |

Συνημμένα: Τεχνική περιγραφή

Εσωτερική διανομή: Διοικητική Υπηρεσία 1ης Τ.ΟΜ.Υ. Κω

**ΤΕΧΝΙΚΗ ΠΕΡΙΓΡΑΦΗ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **Μ.Μ.** | **ΠΟΣΟΤΗΤΑ** |
| 1. | Προμήθεια, εγκατάσταση, παράδοση σε πλήρη λειτουργία (με ηλεκτρολογικές, υδραυλικές και ψυκτικές συνδέσεις) επίτοιχου κλιματιστικού, ονομαστικής ψυκτικής ισχύος 9000 btu/h και εξωτερική μονάδα με επαρκή ισχύ για τις αντίστοιχες εσωτερικές | ΤΕΜΑΧΙΑ | 4 |
| 2. | Έλεγχος και συντήρηση κλιματιστικού οροφής | ΤΕΜΑΧΙΑ | 2 |

**ΠΡΟΜΗΘΕΙΑ ΕΠΙΤΟΙΧΟΥ ΚΛΙΜΑΤΙΣΤΙΚΟΥ**

Στην τιμή των επίτοιχων κλιματιστικών συμπεριλαμβάνεται η προμήθεια, η φορτοεκφόρτωση – μεταφορά, η πλήρης εγκατάσταση και θέση σε λειτουργία (συμπεριλαμβανομένων όλων των απαιτούμενων υλικών και αναλωσίμων) στους χώρους της 1ης Τ.ΟΜ.Υ. Κω.

1. Θα είναι σύμφωνα με όλες τις διεθνείς και ελληνικές προδιαγραφές, οδηγίες και απαιτήσεις (VDE, DIN, ΕΝ, IEC, ΕΛΟΤ, ΕΕΕΤ, ΔΕΗ. ΟΤΕ κ.λ.π.) σε ότι αυτές αφορούν τα εν λόγω υλικά.
2. Όλες οι εξωτερικές και εσωτερικές μονάδες πρέπει να είναι προσυγκροτημένες και λειτουργικά ελεγμένες στο εργοστάσιο κατασκευής τους. Πρέπει να είναι πιστοποιημένες για την ασφάλεια τους σύμφωνα με τους Ευρωπαϊκούς κανονισμούς με τη σήμανση CE, ενώ ο οίκος κατασκευής τους είναι πιστοποιημένος κατά ΕΝ ISO 9001.
3. Το ψυκτικό μέσο θα είναι οικολογικό, τύπου R32 ή R410.
4. Τεχνολογία inverter και ενεργειακή κλάση θα είναι τουλάχιστον Α++ στην ψύξη και Α στην θέρμανση.
5. Εποχιακός συντελεστής απόδοσης θέρμανσης (SCOP) ≥ 4,00 (μέση ζώνη).
6. Εποχιακός βαθμός ενεργειακής απόδοσης ψύξης (SEER) ≥5,50 .
7. Θα συνοδεύονται από prospectus και πιστοποιητικά ISO 9001 τα οποία θα έχουν εκδοθεί από τους αρμόδιους φορείς, οργανισμούς ή πιστοποιημένα εργαστήρια σύμφωνα με τα ευρωπαϊκά και τα διεθνή πρότυπα, τα οποία θα περιλαμβάνονται στις τεχνικές προσφορές.
8. Όλα τα υλικά θα πρέπει να είναι απολύτως καινούργια, σύγχρονης και άριστης κατασκευής, γνωστού και αναγνωρισμένου τύπου.
9. Οι εξωτερικές μονάδες θα είναι ανθεκτικές σε κακές καιρικές συνθήκες (π.χ. υγρασία) και θα έχουν ειδική αντισκωριακή προστασία και ειδική βαφή.
10. Οι συμπιεστές θα είναι πλήρως θερμομονωμένοι και ηχομονωμένοι και θα εδράζονται σε ειδικές αντικραδασμικές βάσεις για μείωση κραδασμών και θορύβων.
11. Οι συμπιεστές θα έχουν θερμικό προστασίας που θα ενεργοποιείται λόγω έλλειψης φρέοντος.
12. Οι εσωτερικές μονάδες θα διαθέτουν περσίδα για την επιλογή της κάθετης διεύθυνσης του αέρα και μια αυτόματη για σάρωση πάνω-κάτω. Επίσης θα διαθέτουν τουλάχιστο τρεις (3) ταχύτητες ανεμιστήρα.
13. Οι μονάδες θα διαθέτουν χρονοδιακόπτη για άνοιγμα-κλείσιμο αυτών.
14. Η μέγιστη στάθμη θορύβου της εσωτερικής μονάδας στην υψηλή ταχύτητα ανεμιστήρα να είναι μικρότερη ή ίση με 40Dba.
15. Κατάλληλα υλικά στήριξης και προστασίας εσωτερικής και εξωτερικής μονάδας.
16. Θα είναι καινούρια, του ίδιου αναγνωρισμένου οίκου και θα καλύπτονται από εγγύηση επίσημης αντιπροσωπείας για πέντε έτη όσον αφορά τον συμπιεστή και για δύο έτη για τα υπόλοιπα μέρη (μηχανικά-ηλεκτρικά-ηλεκτρονικά).
17. Σε περίπτωση διακοπής ηλεκτρικού ρεύματος να μην γίνεται αυτόματη επανεκκίνηση.
18. Λειτουργία ψύξης με εξωτερική θερμοκρασία ως 48 °C και λειτουργία θέρμανσης με εξωτερική θερμοκρασία από -10°C.
19. Τηλεχειριστήριο υγρών κρυστάλλων εύκολο στην λειτουργία του για κάθε εσωτερική μονάδα.
20. Τυχόν φθορές που θα προκληθούν κατά την εγκατάσταση στα δομικά στοιχεία του κτιρίου θα επιδιορθωθούν από τον προμηθευτή.
21. Τα κλιματιστικά θα συνοδεύονται από εγχειρίδια λειτουργίας. (Ελληνικά / Αγγλικά).

**Ο προμηθευτής πριν την διαμόρφωση και κατάθεση της προσφοράς του μπορεί να επισκεφτεί το χώρο για την υποβολή της βέλτιστης πρότασης.**

**Γενικοί όροι**

* Η εγκατάσταση των μηχανημάτων θα γίνει σύμφωνα με τους κανόνες της τέχνης και της επιστήμης, σε χώρους που θα υποδείξει η Υπηρεσία. Το συνεργείο εγκατάστασης θα πρέπει να είναι εξουσιοδοτημένο και κατάλληλο για την εργασία αυτήν. Για τις ηλεκτρολογικές εργασίες θα τηρηθεί το πρότυπο HD 384.
* Οι ψυκτικές σωληνώσεις θα είναι μονωμένες σε όλο το μήκος τους, θα διέρχονται μέσα από καλαίσθητη οριζόντια οπή που θα κάνει το συνεργείο εγκατάστασης ή και από υπάρχουσες Η/Μ διελεύσεις. Σε καμία περίπτωση δεν θα γίνει κάθετη διάτρηση υπάρχουσας υγρομόνωσης. Στα ορατά σημεία, οι σωληνώσεις θα είναι τοποθετημένες μέσα σε πλαστικό κανάλι κατάλληλων διαστάσεων (τουλάχιστον 60x40mm).
* Η προσκόμιση και η αποκομιδή των υλικών, θα πρέπει να γίνεται χωρίς να προκαλείται ουδεμία όχληση των εργαζομένων στο κτήριο. Στα σημεία του κτηρίου όπου προβλέπεται να γίνουν εργασίες, η μεταφορά υλικών θα γίνεται με ιδιαίτερη προσοχή, προκειμένου να μην υπάρξουν ζημίες στους ήδη διαμορφωμένους χώρους του κτιρίου. Στην περίπτωση, τυχόν, πρόκλησης οιωνδήποτε ζημιών ο Ανάδοχος θα φέρει την απόλυτη και αποκλειστική ευθύνη για την πλήρη αποκατάστασή τους.
* Τα εξωτερικά μηχανήματα θα τοποθετηθούν και στερεωθούν σε δική τους βάση πάνω σε αντικραδασμικά λάστιχα για την αποφυγή συντονισμού και κραδασμών.
* Η αποχέτευση των μονάδων θα συνδεθεί είτε στο υφιστάμενο δίκτυο ή εκεί που μπορεί εξωτερικά σε υδρορροές, με κατάλληλα εξαρτήματα.
* Μετά το πέρας της εγκατάστασης, θα παραδοθούν στην Ελληνική γλώσσα οι οδηγίες χρήσης και οι οδηγίες συντήρησης στην Υπηρεσία. Στους Χρήστες θα γίνει και η επίδειξη της λειτουργίας τους.
* Ο Ανάδοχος υποχρεούται να λαμβάνει όλα τα απαραίτητα μέτρα ασφαλείας καθ’ όλη τη διάρκεια εκτέλεσης των εργασιών

**ΕΛΕΓΧΟΣ ΚΑΙ ΣΥΝΤΗΡΗΣΗ ΚΛΙΜΑΤΙΣΤΙΚΟΥ ΟΡΟΦΗΣ**

Στον έλεγχο και τη συντήρηση των κλιματιστικών οροφής, που βρίσκονται στο διάδρομο της 1ης Τ.ΟΜ.Υ. Κω περιλαμβάνονται οι εξής εργασίες:

1. Καθαρισμός και πλύσιμο εσωτερικών φίλτρων.
2. Λειτουργικός έλεγχος - έλεγχος σωληνώσεων για σκουριά, διάβρωση, κλπ. - έλεγχος λειτουργίας βανών, κλπ. - οπτικός και ακουστικός έλεγχος - έλεγχος ψυκτικών υγρών.
3. Έλεγχος καλής λειτουργίας και ρύθμιση κλιματιστικού.